**ОБЩИНСКА ИЗБИРАТЕЛНА КОМИСИЯ РУСЕ**

7000 гр.Русе, област Русе, пл.”Свобода” №6

**ПРОТОКОЛ № 15**

Днес 05.10.2023 година в 17,00 часа в Заседателна зала №2, ет.2 на Община Русе се събра комисия в състав:

Председател: Милена Хинкова

Зам.-председател: Николай Братованов

Зам.-председател: Звезделина Рафаилова

Зам.-председател: Шейнур Еюб

Зам.-председател: Ина Райчева-Цонева

Секретар: Искрен Илиев

Членове: Миглена Ангелова

Борислав Жечев

Стефан Донев

Даниела Димитрова-Янкова

Стефан Бонев

Лиляна Владимирова

Алев Али

На заседанието присъстват: Милена Хинкова - председател, Николай Братованов – зам.-председател, Шейнур Еюб – зам.-председател, Звезделина Рафаилова – зам.-председател, Искрен Илиев – секретар, Ина Райчева-Цонева – зам.-председател, Стефан Бонев, Борислав Жечев, Миглена Ангелова, Лиляна Владимирова, Стефан Донев

Отсъстват: Алев Али, Даниела Димитрова-Янкова

Налице е необходимия кворум за провеждане на заседание.

Протоколът се води от Кремена Маринова

**ДНЕВЕН РЕД:**

**Точка 1:** Решения относно заличаване на кандидат за общински съветник, за допълване решението за тираж на бюлетините и за замени СИК.

**Точка 2:** Входяща кореспонденция

**Точка 3: разни**

Гласували: „ЗА“ – Милена Хинкова, Николай Братованов , Шейнур Еюб , Звезделина Рафаилова , Искрен Илиев, Ина Райчева-Цонева , Стефан Бонев, Борислав Жечев, Миглена Ангелова, Лиляна Владимирова, Стефан Донев

ПРОТИВ: няма.

**По т.1** Oт дневния ред присъстващите членовете на комисията след разискване относно понятията „трайна невъзможност“ и „изпадане в трайна невъзможност“ чл. 417 от ИК , приема , че не е налице „изпадане в трайна невъзможност“ тогава, когато лицето взема решение за започване на работа в друга държава.

На противното становище са Лиляна Владимирова, Искрен Илиев и Миглена Ангелова.

След разискванията ОИК Русе взе следното решение:

ОТНОСНО: замяна на кандидат в листата на ПП ВЪЗРАЖДАНЕ за ОБЩИНСКИ СЪВЕТНИЦИ в ОБЩИНА РУСЕ за участие в изборите за общински съветници и кметове на 29 октомври 2023 г.

С решение № 77 –МИ/25.09.2023 г. на ОИК-Русе е регистрирана листа за общински съветници на ПП „ВЪЗРАЖДАНЕ“ за участие в изборите за общински съветници и кметове на 29 октомври 2023 г., а с решение № 94/26.09.2023 г. е регистриран допълнително един кандидат под номер 39 в листата. И двете решения на ОИК-Русе не са обжалвани и са влезли в сила.

На 4 октомври 2023 год. в 11 ч. 18 м. Радослав Ив.Иванов, регистриран под №33 в кандидатската листа за общински съветници в Община Русе на ПП „ВЪЗРАЖДАНЕ“ за участие в изборите за общински съветници и кметове на 29 октомври 2023 г., подава заявление вх.№141/04.10.2023 г., в което сочи, че не може да участва в местните избори поради трайна невъзможност. След указание от страна на Председателя на ОИК- вписано в графа забележки на входящ регистър, да се представят доказателства за трайната невъзможност, постъпва декларация от същия кандидат, вх.№142/04.10.2023 г., в 12ч. 45 м. В нея се сочи, че е настъпила ненадейно непредвидима трайна невъзможност да участва в изборите, тъй като ще трябва да заеме добре платена длъжност по работа в чужбина.

На 5 октомври 2023 г., упълномощен представител на ПП „ВЪЗРАЖДАНЕ“ подава по електронен път – вх.№144 и на хартиен носител – вх.№145, предложение за друг кандидат в листата под № 33, ведно със заявление-декларация на новопредложения кандидат.

Като се съобразят данните от документите и направените писмени изявления, ОИК приема, че е налице случай, попадащ в обхвата на чл.417, ал.5 от Изборен кодекс. Заявеното от политическата партия се основава на хипотезата на изр.1 от цитирания текст, предоставяща правото на партията да предложи нов кандидат в 7-дневен срок преди изборния ден, ако регистриран кандидат от листата почине или изпадне в трайна невъзможност да участва в изборите. Представената от Р.Иванов декларация не може да бъде преценена като доказателство за изпадане в трайна невъзможност по смисъла на закона. Внимателният прочит на употребения от законодателя израз „…почине или изпадне в трайна невъзможност …“ насочва към извод, че тези обстоятелства са относими към физическото съществуване на индивида, но не и към възникване на непредвидени фактически обстоятелства, като започване на работа в чужбина. При това положение ОИК счита, че ПП „ВЪЗРАЖДАНЕ“, към настоящия момент, след изтичане на 30-дневния срок, посочен в чл.417, ал.5, изр.2 ИК и т.31 от Решение №2122-МИ/29.08.2023 г. на ЦИК.

Заявлението на Радослав Иванов Иванов, вх.№141/04.10.2023 г., може да се приеме за отказ от страна на регистриран кандидат, поради което същият следва да бъде заличен в кандидатската листа на ПП „ВЪЗРАЖДАНЕ“ за общински съветници на партията за участие в изборите за общински съветници и кметове на 29 октомври 2023 г., като в бюлетината на ПП „ВЪЗРАЖДАНЕ“ за общински съветници за тези избори не се извършва преподреждане и освободеното място остава празно.

Предвид изложеното и на основание чл. 87, ал. 1, т. 14 и чл. 417, ал.5, изр.2 от Изборния кодекс, Общинска избирателна комисия Русе,

**Р Е Ш И:**

**ЗАЛИЧАВА** РАДОСЛАВ ИВАНОВ ИВАНОВ, кандидат под №33 в листата на ПП „ВЪЗРАЖДАНЕ“ за общински съветници в ОБЩИНА РУСЕ за участие в изборите за общински съветници и кметове на 29 октомври 2023 г.

**ОТКАЗВА** регистрация на нов кандидат МАРГАРИТА КРАСИМИРОВА САМАНДЖИЕВА под №33 в листата на ПП „ВЪЗРАЖДАНЕ“ за общински съветници на партията за участие в изборите за общински съветници и кметове на 29 октомври 2023 г.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова, Николай Братованов , Шейнур Еюб , Звезделина Рафаилова , Ина Райчева-Цонева , Стефан Бонев, Борислав Жечев, Стефан Донев

ПРОТИВ: Лиляна Владимирова, Миглена Ангелова, Искрен Илиев

ОИК – Русе прие **РЕШЕНИЕ № 126-МИ/05.10.2023 г.**

**ОТНОСНО:** Допълване на решение № 123-МИ от 03.10.2023 г на ОИК Русе за одобряване графичния файл с образец на бюлетината и тиража за всеки вид избор в община Русе в изборите за общински съветници и за кметове на 29 октомври 2023 г.

Във входящата поща на ОИК - Русе e постъпило писмо с вх.146/ 05.10.2023 г. на Демакс АД относно одобряване от Общинските избирателни комисии на графичния файл с образец за отпечатване на бюлетината и тиража за всеки вид избор .

ОИК - Русе като взе предвид броя на избирателите в Община Русе и по съответни населени места, където ще се произведат избори и за кмет на кметство в изборите за общински съветници и за кметове на 27 октомври 2019 г. завишени с 10%, както и предложения от ЦИК и печатницата тираж, намира, че следва да бъде одобрен следния тираж :

|  |  |  |
| --- | --- | --- |
| № | Видове бюлетини | Тираж |
| 1. | КМЕТ на Община РУСЕ | 150700 |
| 2. | Общински съветници в Община РУСЕ | 150700 |
| 3. | Кмет на кметство БАСАРБОВО | 1200 |
| 4. | Кмет на кметство БЪЗЪН | 1100 |
| 5. | Кмет на кметство ДОЛНО АБЛАНОВО | 200 |
| 6. | Кмет на кметство МАРТЕН | 3300 |
| 7. | Кмет на кметство НИКОЛОВО | 2400 |
| 8. | Кмет на кметство НОВО СЕЛО | 1100 |
| 9. | Кмет на кметство ПРОСЕНА | 500 |
| 10. | Кмет на кметство САНДРОВО | 1100 |
| 11. | Кмет на кметство СЕМЕРДЖИЕВО | 1100 |
| 12. | Кмет на кметство ТЕТОВО | 1700 |
| 13. | Кмет на кметство ХОТАНЦА | 700 |
| 14. | Кмет на кметство ЧЕРВЕНА ВОДА | 1200 |
| 15. | Кмет на кметство ЯСТРЕБОВО | 300 |

В изпълнение на горното и на основание Решение [**2547-МИ / 29.09.2023**](https://www.cik.bg/bg/decisions/2547/2023-09-29) и Р [**2574-МИ / 02.10.2023**](https://www.cik.bg/bg/decisions/2574/2023-10-02) на ЦИК и писмо с вх.135 /02.10.2023 г.. на ЦИК, на основание чл. 209, ал. 1, изр. второ, чл. 209, ал. 3, във връзка с чл. 87, ал. 1, т. 9 от Изборния кодекс, във връзка с Наредбата за условията и реда за отпечатване и контрол върху ценни книжа, Общинска избирателна комисия - Русе,

**Р Е Ш И:**

**ДОПЪЛВА РЕШЕНИЕ № 123/03.10.2023 г за одобряване на** графичния файл с образец за отпечатване на бюлетината за всеки вид избор на територията на Община Русе.

като **ОДОБРЯВА** тиража на бюлетините за всеки вид избор както следва:

|  |  |  |
| --- | --- | --- |
| № | Видове бюлетини | Тираж |
| 1. | КМЕТ на Община РУСЕ | 150700 |
| 2. | Общински съветници в Община РУСЕ | 150700 |
| 3. | Кмет на кметство БАСАРБОВО | 1200 |
| 4. | Кмет на кметство БЪЗЪН | 1100 |
| 5. | Кмет на кметство ДОЛНО АБЛАНОВО | 200 |
| 6. | Кмет на кметство МАРТЕН | 3300 |
| 7. | Кмет на кметство НИКОЛОВО | 2400 |
| 8. | Кмет на кметство НОВО СЕЛО | 1100 |
| 9. | Кмет на кметство ПРОСЕНА | 500 |
| 10. | Кмет на кметство САНДРОВО | 1100 |
| 11. | Кмет на кметство СЕМЕРДЖИЕВО | 1100 |
| 12. | Кмет на кметство ТЕТОВО | 1700 |
| 13. | Кмет на кметство ХОТАНЦА | 700 |
| 14. | Кмет на кметство ЧЕРВЕНА ВОДА | 1200 |
| 15. | Кмет на кметство ЯСТРЕБОВО | 300 |

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова, Николай Братованов , Шейнур Еюб , Звезделина Рафаилова , Искрен Илиев, Ина Райчева-Цонева , Стефан Бонев, Борислав Жечев, Миглена Ангелова, Лиляна Владимирова, Стефан Донев

ПРОТИВ: няма.

ОИК – Русе прие **РЕШЕНИЕ № 127-МИ/05.10.2023 г.**

**ОТНОСНО:** Промени в съставите на секционни избирателни комисии в Община Русе от квотата на **Коалиция Продължаваме промяната – Демократична България** при произвеждане на изборите за общински съветници и кметове на 29 октомври 2023 г.

В Общинска избирателна комисия – гр. Русе с вх. **№ 143/04.10.2023 г.** е постъпило предложение от **Петя Георгиева Кашукеева** – упълномощен представител на **Коалиция Продължаваме промяната – Демократична България** за промени в съставите на СИК в Община Русе от квотата на **Коалиция Продължаваме промяната – Демократична България**. Към предложението е приложен списък с предложените промени.

Като взе предвид постъпилото предложение за промени в съставите на СИК в Община Русе от квотата на **Коалиция Продължаваме промяната – Демократична България**, съгласно приложен списък, и на основание чл. 87, ал.1, т. 5 и т. 6 от Изборния кодекс, Общинска избирателна комисия - Русе

**Р Е Ш И:**

**ОСВОБОЖДАВА** от съставите на СИК в Община Русе лицата от квотата на **Коалиция Продължаваме промяната – Демократична България** и вместо тях **НАЗНАЧАВА** посочените в приложението към предложението лица.

Приложеният списък е неразделна част от решението и е на разположение в Общинска избирателна комисия - Русе.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова, Николай Братованов , Шейнур Еюб , Звезделина Рафаилова , Искрен Илиев, Ина Райчева-Цонева , Стефан Бонев, Борислав Жечев, Миглена Ангелова, Лиляна Владимирова, Стефан Донев

ПРОТИВ: няма.

ОИК – Русе прие **РЕШЕНИЕ № 128-МИ/05.10.2023 г.**

**По т.2** от дневния ред:

1. Писмо от Демакс с вх.146/05.10.2023 относно тиража на бюлетинитена избори за общински съветници и за кметове на 29 октомври 2023 г.,

Поради изчерпване на дневния ред заседанието бе закрито в 17.20 часа.

**ПРЕДСЕДАТЕЛ: СЕКРЕТАР:**

**/М. Хинкова/ /И. Илиев/**